**Daniel Brodin** (s. 9. helmikuuta 1990 Tukholma, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Djurgårdens IF:ssä. Hän on pelipaikaltaan oikea laitahyökkääjä. Jatkoaika.com -verkkolehti on luonnehtinut Brodinia on pelityyliltään voimahyökkääjäksi, joka viihtyy myös maalinedustatilanteissa. Hän laukoo oikealta.

Ura
---

### Seuraura

Brodin on Hanvikens SK:n kasvatti. Hän siirtyi jo juniorina Almtuna IS:ään, jossa Brodin pelasi J18-junioriksi asti kevääseen 2007. Hän siirtyi sen jälkeen Djurgårdeniin, jossa Brodin voitti J18 Allsvenskanin mestaruuden keväällä 2008.

Kaudella 2008–2009 Brodin teki Elitserien-debyyttinsä. Hän sai tililleen ensimmäisen ja kauden ainoaksi jääneen Elitserien-ottelunsa 12. helmikuuta 2009 Luleå HF:ää vastaan. Brodin jäi ottelussa kuitenkin ilman peliaikaa. Kausi 2009–2010 oli Brodinille kuitenkin varsinainen tulokaskausi, joka toi hänelle 30 runkosarja- ja 16 playoff-ottelussa tehot 2+3=5. Brodin sai ensimmäiset peliaikansa Elitserienissä kauden ensimmäisessä ottelussaan 10. marraskuuta 2009 vieraissa MODO Hockeya vastaan, jolloin hän sai jääaikaa 5.03 minuuttia. Elitserien-uransa avausmaalin Brodin teki kauden kolmannessa ottelussaan 14. marraskuuta 2009 vieraissa Södertälje SK:ta vastaan. Hänen osumansa jäi Djurgårdenin 1–3-voittoon päättyneen ottelun ratkaisumaaliksi. Brodin voitti kauden päätteeksi Elitserien-hopeaa. Toronto Maple Leafs varasi hänet 146. pelaajana NHL:n varaustilaisuudessa 2010.

Toukokuussa 2012 Brodin teki yksivuotisen sopimuksen SM-liigajoukkue Porin Ässien kanssa. Hän pelasi kautensa lähinnä joukkueen kolmosketjussa, mutta osoittautui varsinkin kevätkaudella hyväksi hankinnaksi. Brodin oli kevään 2013 pudotuspeleissä kuudella osumallaan Ässien paras maalintekijä Eero Elon kanssa. Hän voitti kauden päätteeksi Suomenmestaruuden.

Brodin palasi kaudeksi 2013–2014 kotimaahansa ja siirtyi kaksivuotisella sopimuksella Brynäs IF:n riveihin. Kaudeksi 2015–2016 hän palasi kolmivuotisella sopimuksella Djurgårdeniin. Brodin oli pudotuspeleissä kolmella osumallaan joukkueen paras maalintekijä kolmen muun pelaajan kanssa. Kaudella 2016–2017 hän oli Djurgårdenin toiseksi paras maalintekijä ja neljänneksi paras pistemies tehoilla 11+10=21.

Kaudella 2017–2018 Brodin pelasi SHL:n runkosarjassa vain kahdeksan ottelua, sillä hän oli huhtikuussa 2017 Latviaa vastaan pelatussa maaottelussa saadun polvivamman vuoksi sivussa aina helmikuuhun 2018 asti. Huhtikuussa 2018 Brodin teki Djurgårdenin kanssa vuoden mittaisen jatkosopimuksen. Kaudella 2018–2019 hän teki SHL:n yhden kauden piste-ennätyksensä tehoilla 19+16=35, joilla Brodin jakoi Djurgårdenin sisäisen pistepörssin toisen sijan Emil Bemströmin kanssa edellään vain Jakob Lilja. Hän voitti kauden päätteeksi SHL-hopeaa.

Brodin siirtyi kaudeksi 2019–2020 vuoden mittaisella sopimuksella Sveitsin National Leaguen Fribourg-Gottéroniin.

### Maajoukkueura

Brodin voitti alle 20-vuotiaiden MM-pronssia vuonna 2010. Yhteensä hän on pelannut 11 nuorten maaottelua.

Ruotsin A-maajoukkueessa Brodin on pelannut yhteensä 37 ottelua tehopistein 2+4=6. Hän teki A-maajoukkuedebyyttinsä 14. marraskuuta 2010 Karjala-turnauksen päätösottelussa Helsingin Hartwall Areenalla turnauksen isäntäjoukkue Suomea vastaan. Ensimmäisen A-maajoukkuemaalinsa Brodin teki 18. joulukuuta 2010 Channel One Cupissa Moskovan Megasport-urheilupalatsissa Suomea vastaan.

Muuta
-----

Brodin on naimisissa jalkapalloa keskikenttäpelaajana Damallsvenskanin Djurgårdens IF:ssä pelaavan Emilia Brodinin (omaa sukuaan Appelqvist) kanssa. Emilia oli voittamassa myös Ruotsin paidassa olympiahopeaa Rio de Janeirossa 2016. Pari avioitui 1. heinäkuuta 2017.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Djurgårdens IF | Elitserien | 1 | 0 | 0 | 0 | 0 | – | – | – | – | – |
| 2009–2010 | Djurgårdens IF | Elitserien | 30 | 2 | 3 | 5 | 26 | 16 | 0 | 0 | 0 | 2 |  |  |  |  |  |  | JMM | 6 | 3 | 2 | 5 | 6 |
| 2010–2011 | Djurgårdens IF | Elitserien | 51 | 4 | 9 | 13 | 61 | 7 | 2 | 0 | 2 | 6 |
| 2011–2012 | Djurgårdens IF | Elitserien | 46 | 2 | 5 | 7 | 28 | – | – | – | – | – |
| 2012–2013 | Ässät | SM-liiga | 60 | 10 | 8 | 18 | 73 | 16 | 6 | 2 | 8 | 18 | Kanada-malja |
| 2013–2014 | Brynäs IF | SHL | 52 | 11 | 4 | 15 | 42 | 5 | 1 | 0 | 1 | 2 |
| 2014–2015 | Brynäs IF | SHL | 54 | 7 | 12 | 19 | 61 | 7 | 1 | 2 | 3 | 4 |
| 2015–2016 | Djurgårdens IF | SHL | 50 | 13 | 11 | 24 | 42 | 8 | 3 | 1 | 4 | 10 |
| 2016–2017 | Djurgårdens IF | SHL | 49 | 11 | 10 | 21 | 34 | 2 | 0 | 0 | 0 | 2 |
| 2017–2018 | Djurgårdens IF | SHL | 8 | 1 | 0 | 1 | 0 | 11 | 1 | 0 | 1 | 0 |
| 2018–2019 | Djurgårdens IF | SHL | 52 | 19 | 16 | 35 | 63 | 19 | 4 | 5 | 9 | 39 |
| 2019–2020 | Fribourg-Gottéron | NLA | 50 | 16 | 16 | 32 | 79 | – | – | – | – | – |
| 2020–2021 | Fribourg-Gottéron | NLA | 14 | 3 | 2 | 5 | 8 | – | – | – | – | – |
| 2021–2022 | Fribourg-Gottéron | NLA | 46 | 10 | 9 | 19 | 44 | 9 | 2 | 1 | 3 | 6 |  |  |  |  |  |  | OK | 1 | 0 | 0 | 0 | 2 |
| 10 kautta | yhteensä | Elitserien/SHL | 393 | 70 | 70 | 140 | 357 | 75 | 12 | 8 | 20 | 65 |
| 3 kautta | yhteensä | NLA | 110 | 29 | 27 | 56 | 131 | 9 | 2 | 1 | 3 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Daniel Brodin**.
* Daniel Brodin The Internet Hockey Databasessa (englanniksi)
* Daniel Brodin Eurohockey-sivustolla (englanniksi)
* Daniel Brodin *Elite Prospects*. Everysport Media Group AB.  (englanniksi)

### Viitteet

1. ↑  Daniel Brodin *Jatkoaika.com*. Jatkoaika r.y. Viitattu 6.7.2018.
2. 1 2 3 4 5 6 7  Daniel Brodin *Elite Prospects*. Everysport Media Group AB.  (englanniksi)
3. ↑  Daniel Brodin *eliteprospects.com*. Everysport Media Group. Viitattu 15.11.2019. (englanniksi)
4. ↑  Daniel Brodin *eliteprospects.com*. Everysport Media Group. Viitattu 15.11.2019. (englanniksi)
5. ↑  Ässille kaksi hyökkääjävahvistusta *Jatkoaika.com*.  10.5.2012. Jatkoaika r.y. Viitattu 25.10.2013.
6. ↑  Huuki, Asko: Ässien pelaaja-arvostelut 2012-2013 *Jatkoaika.com*.  19.6.2013. Jatkoaika r.y. Viitattu 25.10.2013.
7. ↑  Elite Prospects - Ässät *eliteprospects.com*. Everysport Media Group. Viitattu 15.11.2019. (englanniksi)
8. ↑  Bodin, Uffe: Finsk mästare klar för Brynäs *Hockeysverige.se*.  26.4.2013. NewsMe. Viitattu 25.10.2013. (ruotsiksi)
9. ↑  Brodin hyvästelee Ässät *Jatkoaika.com*.  26.4.2013. Jatkoaika r.y. Viitattu 26.4.2013.
10. ↑  Brodin återvänder till Djurgården *difhockey.se*.  20.3.2015. Djurgården Hockey AB. Viitattu 7.5.2015. (ruotsiksi)
11. ↑  Elite Prospects - Djurgårdens IF *eliteprospects.com*. Everysport Media Group. Viitattu 15.11.2019. (englanniksi)
12. ↑  Elite Prospects - Djurgårdens IF *eliteprospects.com*. Everysport Media Group. Viitattu 15.11.2019. (englanniksi)
13. ↑  Gustavsson, Jonas: Stjärnan äntligen tillbaka - då vann DIF *aftonbladet.se*.  8.2.2018. VÄXJÖ:  Aftonbladet Hierta AB. Viitattu 6.7.2018. (ruotsiksi)
14. ↑  Lönngren, Mattias: Brodin stannar *difhockey.se*.  2.5.2018. Djurgården Hockey AB. Viitattu 6.7.2018. (ruotsiksi)
15. ↑  Elite Prospects - Djurgårdens IF *eliteprospects.com*. Everysport Media Group. Viitattu 15.11.2019. (englanniksi)
16. ↑  DANIEL BRODIN REJOINT FRIBOURG-GOTTERON *gotteron.ch*.  3.5.2019. HC Fribourg-Gottéron SA. Viitattu 15.11.2019. (ranskaksi)
17. ↑  Leijonat umpisurkeina - Tre Kronor jyräsi *yle.fi*.  18.12.2010. Yleisradio Oy. Viitattu 6.7.2018.
18. ↑  Andersson, Wilmer: Stjärnparet gifte sig under helgen *expressen.se*.  3.7.2017. AB Kvällstidningen Expressen. Viitattu 6.7.2018. (ruotsiksi)